|  |  |
| --- | --- |
| Partnera līguma reģistra Nr.\_\_\_\_\_\_\_\_\_ | Gulbenes novada pašvaldības reģistra Nr. GND/\_\_\_\_\_\_\_\_\_\_ |
| 2018.gada \_\_\_\_.\_\_\_\_\_\_\_\_\_\_\_\_\_\_\_\_\_ | 2018.gada \_\_\_\_.\_\_\_\_\_\_\_\_\_\_\_\_\_\_ |

7.pielikums

atklāta konkursa “Ielu apgaismojuma gaismekļu

nomaiņa uz LED gaismekļiem ar viedo

vadības sistēmu” nolikumam

(ID Nr. GND-2018/67/EKII)

**IEPIRKUMA LĪGUMS Nr. GND-2018/67/EKII (PROJEKTS)**

***par ielu apgaismojuma gaismekļu nomaiņu uz LED gaismekļiem ar viedo vadības sistēmu***

Gulbenē, 2018.gada \_\_\_\_.\_\_\_\_\_\_\_\_\_\_\_\_\_\_

**Gulbenes novada pašvaldība,** reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – **Pasūtītājs,** kuras vārdā pamatojoties uz Nolikumu rīkojas tās izpilddirektore Guna Švika, no vienas puses, un

**\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_, turpmāk – **Piegādātājs***,* kuras vārdā pamatojoties uz \_\_\_\_\_\_\_\_\_\_\_\_\_ rīkojas tās \_\_\_\_\_\_\_\_\_\_\_\_\_\_\_\_\_, no otras puses, katrs atsevišķi un abi kopā – Puses, pamatojoties uz iepirkuma “Ielu apgaismojuma gaismekļu nomaiņa uz LED gaismekļiem ar viedo vadības sistēmu”, iepirkuma identifikācijas Nr.GND-2018/67/EKII, rezultātiem, turpmāk – Iepirkums, un Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana ar viedajām pilsētvides tehnoloģijām" projekta “Viedās pilsētvides tehnoloģijas ielu apgaismojuma energoefektivitātes uzlabošanai Gulbenē” ietvaros, noslēdz šādu līgumu, turpmāk – Līgums:

1. **LĪGUMA PRIEKŠMETS**

Pasūtītājs uzdod un Piegādātājs apņemas piegādāt LED gaismekļus ar viedo vadības sistēmu – turpmāk – Prece, un veikt tās uzstādīšanu, aizvietojot esošos ielu apgaismojuma gaismekļus, turpmāk – Darbi, saskaņā ar tehniskajām specifikācijām – tehnisko piedāvājumu (1.pielikums), finanšu piedāvājumu (2.pielikums) un kalendāro un naudas plūsmas grafiku (3.pielikums), bet Pasūtītājs Līgumā noteiktajā kārtībā samaksā par atbilstoši Līguma noteikumiem veikto Preču piegādi un Darbiem.

1. **LīgumA summa un norēķinu kārtība**
	1. Kopējā līgumcena bez pievienotās vērtības nodokļa (turpmāk – PVN) par Līgumā un tā pielikumos noteikto saistību pilnīgu izpildi ir **\_\_\_\_\_\_\_ EUR** (\_\_\_\_\_\_\_ *euro* \_\_\_ centi), un tajā ir iekļauta Preces cena, tās piegāde, uzstādīšana, ieregulēšana u.c. darbi saskaņā ar Līguma un tā pielikumu nosacījumiem. Pievienotās vērtības nodoklis tiek piemērots un maksāts atbilstoši spēkā esošajiem normatīvajiem aktiem.
	2. Pasūtītājs piegādāto Preču un Darbu apmaksu veic atbilstoši faktiski veiktajām Preču partiju piegādēm un veiktajiem Darbiem 30 (trīsdesmit) dienu laikā pēc attiecīgās piegādes Preču un Darbu nodošanas-pieņemšanas akta abpusējas parakstīšanas un Piegādātāja iesniegta rēķina saņemšanas.
2. **PRECES PIEGĀDES UN NODOŠANAS-PIEŅEMŠANAS KĀRTĪBA**
	1. Preču piegāde un Darbi pilnā apjomā jāpabeidz 24 (divdesmit četru) mēnešu laikā no Līguma parakstīšanas dienas, ievērojot Piegādes un darbu izpildes kalendārajā un naudas plūsmas grafikā noteikto Darbu veikšanas secību un termiņus.
	2. Piegādātājs ne vēlāk kā 2 (divas) darba dienas iepriekš paziņo Pasūtītājam, zvanot pa tālruni \_\_\_\_\_\_\_\_\_\_ vai sūtot uz e-pastu: \_\_\_\_\_\_\_\_\_\_\_\_\_\_ par to, ka tiks uzsākta Preču piegāde.
	3. Piegādātājs Preču piegādi un uzstādīšanu nodrošina izmantojot savu transportu un darbaspēku. Piegādātājs ir atbildīgs par Preces transportēšanas apdrošināšanas izdevumiem.
	4. Pasūtītājs, pieņemot Preci un Darbus, ir tiesīgs pārbaudīt to atbilstību un kvalitāti. Ja Prece vai darbi neatbilst Līguma vai Iepirkuma noteikumiem, vai konstatēts to defekts, Pasūtītāja pilnvarotais pārstāvis sastāda defekta aktu. Turklāt, šajā gadījumā Pasūtītājs ir tiesīgs nepieņemt un neapmaksāt piegādāto Preci un Darbus. Piegādātājs ne vēlāk 7 (septiņu) dienu laikā no akta sastādīšanas brīža uz sava rēķina novērš konstatētos, aktā uzskaitītos, trūkumus.
	5. Preces un darbu nodošana-pieņemšana notiek Pasūtītāja un Piegādātāja pilnvarotajiem pārstāvjiem parakstot Preces un darbu ikmēneša nodošanas-pieņemšanas aktu, kuru sagatavo Piegādātājs un iesniedz Pasūtītājam. Piegādātājsnodod Pasūtītājam Preci kopā ar tās tehnisko dokumentāciju, pavadzīmēm, Preces izcelsmes un garantijas sertifikātiem. Piegādātājs veic Pasūtītāja darbinieku instruktāžu/apmācību par Preces uzturēšanu un lietošanu tās ekspluatācijas laikā, ja tāda ir nepieciešama.
	6. Piegāde uzskatāma par pilnībā veiktu ar brīdi, kad Puses (to pilnvarotie pārstāvji) parakstījušas Preces un Darbu gala nodošanas-pieņemšanas aktu, kā arī Piegādātājs nodevis Pasūtītājam līguma 3.5.punktā minētos dokumentus.
	7. Pasūtītājam ir tiesības 14 (četrpadsmit) kalendāro dienu laikā no Preces piegādes un darbu veikšanas brīža celt pretenzijas par Preces un Darbu pieņemšanas laikā nekonstatētiem trūkumiem un slēptiem defektiem. Ja Pasūtītājs ir cēlis pretenzijas šajā punktā noteiktajā termiņā, Piegādātājam ir pienākums nekavējoties uz sava rēķina novērst trūkumus un maksāt Pasūtītājam līgumsodu par Piegādes nokavējumu, ja tāds ir iestājies.
3. **GARANTIJA**
	1. Piegādātājs garantē un nodrošina:

4.1.1. ka piegādātā Prece ir jauna, ir jaunākais vai pašreiz ražošanā esošais modelis;

4.1.2. Preces atbilstību (kvalitātes un citu rādītāju) tās izgatavotāja tehniskajai dokumentācijai, Latvijas Republikā noteiktajiem standartiem, Līguma noteikumiem, kvalitātes sertifikātam vai atbilstības sertifikātam un Latvijas Republikas tiesību normatīvajiem aktiem.

* 1. Piegādātājs nodrošina piegādātajai Precei un Darbiem garantiju 60 (sešdesmit) mēnešus no Preces un Darbu gala nodošanas-pieņemšanas akta abpusējas parakstīšanas dienas.
	2. Pasūtītājs nekavējoties rakstiski paziņo Piegādātājam par jebkuru Preces bojājumu vai darbības traucējumiem, kas jānovērš garantijas ietvaros. Piegādātājam ne vēlāk kā 1 (vienas) darba dienas laikā no paziņošanas dienas jāierodas uz defekta akta sastādīšanu. Ja Piegādātājs šajā termiņā neierodas, Pasūtītājs vienpusēji sastāda defekta aktu, kas ir saistošs arī Piegādātājam.
	3. Pamatojoties uz defekta aktu, Piegādātājam Preces trūkumi jānovērš bez papildus samaksas 7 (septiņu) dienu laikā no defekta akta sastādīšanas brīža. Gadījumā, ja Piegādātājs nenovērš vai nevar novērst Preces defektus šajā punktā noteiktajā termiņā, Piegādātājam jānomaina Prece vai tās daļas, kurām ir defekts, turklāt Piegādātājs sedz Pasūtītājam tādejādi nodarītos zaudējumus, ja tādi radušies.
	4. Ja Piegādātājs, saņēmis līguma 4.3.punktā minēto paziņojumu, nespēj novērst Preces trūkumus līguma 4.4.punktā noteiktajā termiņā, Pasūtītājs var veikt nepieciešamās darbības uz Piegādātāja rēķina un riska.
	5. Piegādātājs Preces garantijas periodā veic Preces kārtējās tehniskās apkopes atbilstoši ražotāja noteiktajam tehnisko apkopju periodiskumam. Ja Piegādātājs nav ievērojis ražotāja tehniskajā dokumentācijā noteikto Preces tehniskās apkopes periodiskumu, tas uzņemas visus riskus, kas saistīti ar garantijas saistību nodrošināšanu. (*ja attiecināms*).
1. **PUŠU ATBILDĪBA**
	1. Par līguma 3.1.punktā noteiktā Preces piegādes vai Darbu termiņa (t.sk. Piegādes un darbu izpildes kalendārajā un naudas plūsmas grafikā jebkura noteiktā termiņa) nokavējumu, Piegādātājs maksā Pasūtītājam līgumsodu 0,5% (nulle, komats, pieci procenti) no savlaicīgi nepiegādātās Preces un neizpildīto Darbu vērtības (t.sk. PVN) par katru nokavējuma dienu, taču nepārsniedzot 10% (desmit procenti) no neizpildīto saistību kopējās cenas. Līgumsoda samaksa neatbrīvo Piegādātāju no Līgumā noteikto saistību izpildes.
	2. Par Līguma 2.3.punktā noteiktā maksājuma termiņa nokavējumu Pasūtītājs maksā Piegādātājam līgumsodu 0,5% (nulle, komats, pieci procenti) no nokavētā maksājuma summas par katru nokavējuma dienu, taču nepārsniedzot 10% (desmit procenti) no tās.
	3. Līdz brīdim, kad Piegādātājs nodod Preces un Darbus Pasūtītājam ar Preču un Darbu gala nodošanas-pieņemšanas aktu, visu risku par jau uzstādītajām Precēm un veiktajiem darbiem, t.sk. par tiem, kas pieņemti ar ikmēneša nodošanas-pieņemšanas aktu, par to bojājumiem vai bojāeju uzņemas Piegādātājs.
	4. Ja Pasūtītājs izmanto Līguma 4.5.punktā noteiktās tiesības, Piegādātājs apmaksā veiktos darbus, t.sk. apmaksā uzstādītās Preces, un maksā Pasūtītājam līgumsodu par katru gadījumu, kad atbilstoši Līguma 4.4.punktam sastādītajā defekta aktā uzskaitītais nav novērsts 4.4.punktā noteiktajā termiņā.
	5. Puses ir atbildīgas par to darbības/bezdarbības rezultātā otrai Pusei nodarītajiem zaudējumiem.
2. **NEPĀRVARAMAS VARAS APSTĀKĻI**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
	2. Pie šādiem apstākļiem pieskaitāmi – ugunsnelaime, kara darbība, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
	3. Par nepārvaramas varas apstākli nevar tikt atzīta Piegādātāja apakšuzņēmēju un citu Līguma izpildē iesaistīto personu saistību neizpilde, vai nesavlaicīga izpilde.
	4. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) kalendāro dienu laikā par tiem jāpaziņo otrai Pusei, norādot iespējamo saistību izpildes termiņu.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā par 30 (trīsdesmit) kalendārajām dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
3. **LĪGUMA TERMIŅŠ UN IZBEIGŠANA**
	1. Līgums stājas spēkā no brīža, kad Puses ir parakstījušas Līgumu un Piegādātājs ir iesniedzis līguma izpildes nodrošinājumu , un ir spēkā līdz pilnīgai saistību izpildei, ievērojot, ka Preču piegāde un Darbi pilnībā jāpabeidz un jānodod Pasūtītājam 24 (divdesmit četru) mēnešu laikā no līguma parakstīšanas dienas.
	2. Pasūtītājs nosūtot Piegādātājam rakstisku paziņojumu, ir tiesīgs vienpusēji izbeigt līgumu, ja iestājies vismaz viens no sekojošiem gadījumiem:
		1. Piegādātājs 30 (trīsdesmit) kalendāro dienu laikā pēc Līgumā noteiktā piegādes termiņa beigām nav Preces piegādājis un Darbus nodevis atbilstoši Līguma nosacījumiem;
		2. Piegādātājs nepilda kādas citas Līgumā noteiktās saistības vai pienākumus, un šādu neizpildi nav novērsis 30 (trīsdesmit) kalendāro dienu laikā pēc attiecīga rakstiska Pasūtītāja paziņojuma saņemšanas;
		3. ir uzsākta Piegādātāja likvidācija vai tas ir pasludināts par maksātnespējīgu;
		4. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% (divdesmit pieci procenti) vai lielākā apmērā no līgumcenas, un minētā korekcija izriet no Būvuzņēmēja pieļauta līguma pārkāpuma;
		5. Piegādātājs pārkāpj kādu no Līguma noteikumiem, un šāds pārkāpums, pēc Pasūtītāja viedokļa, var būtiski ietekmēt Piegādātāja spējas pildīt savas saistības saskaņā ar šo Līgumu;
		6. ir zaudējis spēku vai kļuvis nerealizējams Līguma izpildes nodrošinājums, un tas pēc Pasūtītāja pieprasījuma nav aizstāts ar citu līdzvērtīgu nodrošinājumu;
		7. Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt.
	3. Piegādātājs nosūtot Pasūtītājam rakstisku paziņojumu, ir tiesīgs vienpusēji izbeigt Līgumu, ja Pasūtītājs kavē Līguma 2.3.punktā noteiktos maksājumus ilgāk par 30 (trīsdesmit) kalendārajām dienām.
	4. Pusei ir tiesības atkāpties no Līguma, ja otra puse ir tikusi brīdināta par iespējamo vai plānoto Līguma atcelšanu, un tā nav novērsusi Līguma atcelšanas pamatu brīdinājumā noteiktajā termiņā.
	5. Līgums tiek atcelts paziņojuma kārtībā. Līgums ir uzskatāms par atceltu 15. (piecpadsmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
4. **PUŠU pārstāvji**
	1. Lai sekmīgi vadītu Līguma izpildi, Pasūtītājs un Piegādātājs nozīmē pilnvarotos pārstāvjus, kuriem ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pusēm, pieprasīt informāciju, sniegt informāciju, nodrošināt ar Līgumu saistītās dokumentācijas nodošanu/pieņemšanu, nodrošināt Preču un darbu nodošanu-pieņemšanu (parakstot attiecīgus dokumentus), dot norādījumus par Līgumu un tā izpildi, kā arī veikt citas darbības, kas saistītas ar pienācīgu Līgumā paredzēto saistību izpildi.
	2. Par Pušu pilnvarotajām personām Līguma izpildes laikā tiek nozīmētas:
		1. no Pasūtītāja puses – Gulbenes novada pašvaldības Attīstības un projektu nodaļas vadītājs Jānis Barinskis*,* tālr.: 26467459, e-pasts: janis.barinskis@gulbene.lv;
		2. no Piegādātāja puses – Atbildīgais būvdarbu vadītājs – *vārds, uzvārds,* tālr.: \_\_\_\_\_\_\_, e-pasts: \_\_\_\_\_\_\_\_.
	3. Visi no Līguma izrietošie paziņojumi, lūgumi, pieprasījumi, pretenzijas un cita informācija nosūtāma otrai Pusei pa pastu vai e-pastu.
	4. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses rakstiski informē viena otru 5 (piecu) darba dienu laikā. Ja kāda no Pusēm neinformē otru par iepriekšminētajām izmaiņām šajā punktā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
5. **Apdrošināšana un darba aizsardzība**
	1. Piegādātājs atbild par visu Preču piegādes un Darbu laikā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem.
	2. Piegādātājam līdz Preču piegādes un Darbu uzsākšanai, bet ne vēlāk kā 10 (desmit) dienu laikā no Līguma abpusējas parakstīšanas dienas jāiesniedz Pasūtītājam atbildīgā būvdarbu vadītāja civiltiesiskās apdrošināšanas polise par Līguma un garantijas laiku. Apdrošināšanas polisi slēdz atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
	3. Gadījumā, ja Piegādātājs kā darba devējs ir apdrošinājis atbildīgā būvdarbu vadītāja profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts; gadījumā, ja apdrošināšanas līgums par atbildīgā būvdarbu vadītāja profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esamību attiecībā uz konkrēto Līgumu.
	4. Gadījumā, ja Līguma parakstīšanas brīdī Piegādātāja atbildīgajam būvspeciālistam ir spēkā esoša apdrošināšanas polise, kas atbilst Līguma 9.2. punkta prasībām, izņemot tās termiņu, Piegādātājam ir pienākums pirms spēkā esošās apdrošināšanas polises darbības beigām, iesniegt Pasūtītājam jaunu, normatīvajiem aktiem atbilstošu, kuras beigu termiņš nav īsāks par Līgumā noteikto garantijas periodu.
	5. Jebkurus zaudējumus, kuri pārsniedz apdrošinātāja atlīdzinātos, sedz Būvuzņēmējs.
6. **Nodrošinājumi**
	1. Līguma izpildes nodrošināšanai tiek noteikts saistību izpildes nodrošinājums 10% (desmit procenti) no līgumcenas bez PVN. Saistību izpildes nodrošinājums Pasūtītājam iesniedzams kā bankas garantija, apdrošināšanas polise vai kā naudas summas iemaksa Pasūtītāja kontā (Banka: AS SEB banka, kods: UNLALV2X, konta nr.: LV17UNLA0055000072931, maksājuma uzdevumā obligāti norādot: Iepirkuma līguma Nr. GND-2018/\_\_/EKII, saistību izpildes nodrošinājums).
	2. Saistību izpildes nodrošinājums jāiesniedz Pasūtītāja pilnvarotajam pārstāvim līdz Preču piegādes un Darbu uzsākšanai, bet ne vēlāk kā 15 (piecpadsmit) dienu laikā no Līguma abpusējas parakstīšanas dienas.
	3. Saistību izpildes nodrošinājumam, ja tas iesniegts kā bankas garantija vai apdrošināšanas polise, jābūt spēkā no Līguma spēkā stāšanās dienas līdz datumam, kad abpusēji parakstīts Preču un darbu gala nodošanas-pieņemšanas akts un Piegādātājs iesniedzis garantijas saistību nodrošinājumu.
	4. Saistību izpildes nodrošinājumā kā labuma guvējs jānorāda Pasūtītājs un obligāti jāiekļauj nosacījumi: nodrošinājums no Piegādātāja puses ir neatsaucams, Pasūtītājam nav jāpieprasa nodrošinājuma summa no Piegādātāja pirms prasības iesniegšanas nodrošinājuma devējam, nodrošinājuma devējs apņemas samaksāt Pasūtītāja pieprasīto summu nodrošinājuma summas robežās bezstrīdus kārtībā pēc Pasūtītāja pirmā pieprasījuma.
	5. Līguma izpildes nodrošinājumu Pasūtītājs ir tiesīgs izmantot, lai kompensētu Piegādātāja saistību neizpildes rezultātā Pasūtītājam nodarītos zaudējumus vai lai ieturētu līgumsodu.
	6. Garantijas laikā atklāto Preču un Darbu defektu novēršanas nodrošināšanai tiek noteikts garantijas laika nodrošinājums 5% (pieci procenti) no līgumcenas, kas noformējams kā bankas bezierunu garantija, licencētas apdrošināšanas sabiedrības, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, apdrošināšanas polise (apdrošināšanas prēmijai jābūt samaksātai uz polises iesniegšanas brīdi, ko pierāda samaksu apliecinošais dokuments), vai iemaksa Pasūtītāja depozīta kontā. Darbu garantijas laika nodrošinājuma dokumentā kā labuma guvējs jānorāda Pasūtītājs un obligāti jāiekļauj šādi nosacījumi: nodrošinājums no Piegādātāja puses ir neatsaucams, Pasūtītājam nav jāpieprasa nodrošinājuma summa no Piegādātāja pirms prasības iesniegšanas nodrošinājuma devējam, nodrošinājuma devējs apņemas samaksāt Pasūtītāja pieprasīto summu nodrošinājuma summas robežās bezstrīdus kārtībā pēc Pasūtītāja pirmā pieprasījuma, kam pievienots akts par defektu konstatēšanu, akts par defektu nenovēršanu termiņā un paziņojums par kompensācijas apmēru. Garantijas laika nodrošinājumam derīguma termiņš jānosaka saskaņā ar Līguma 4.2.punktu. Pirms apdrošināšanas polises noslēgšanas, apdrošināšanas sabiedrība un apdrošināšanas noteikumi Piegādātājam jāsaskaņo ar Pasūtītāju.
	7. Līguma 10.6.punktā noteiktā bankas garantija vai licencētas apdrošināšanas sabiedrības apdrošināšanas polise jāiesniedz līguma 8.2.1.punktā norādītajai pilnvarotajai personai ne vēlāk kā 5 (piecu) darba dienu laikā pēc Preču un Darbu gala nodošanas – pieņemšanas akta abpusējas parakstīšanas brīža.

#### Blakus noteikumi

* 1. Līgums stājas spēkā tikai pēc saistību izpildes nodrošinājuma saņemšanas, kas iesniegts atbilstoši Iepirkuma nolikuma un Līguma prasībām. Ja saistību izpildes nodrošinājums nav iesniegts Pasūtītāja noteiktajā kārtībā vai neatbilst Pasūtītāja izvirzītajām prasībām, t.i., nav iestājies Līguma spēkā stāšanās nosacījums, tad Līgums atzīstams par spēkā neesošu un nenoslēgtu, par ko Pasūtītājs rakstveidā paziņo Piegādātājam 5 (piecu) darba dienu laikā pēc Līgumā noteiktā saistību izpildes nodrošinājuma iesniegšanas termiņa beigām.
1. **CITI NOTEIKUMI**
	1. Puses apliecina, ka tām ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas pienācīgi veikt Līgumā noteikto pienākumu izpildi.
	2. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā tikai pēc tam, kad to parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.
	3. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem.
	4. Līguma izpildes laikā radušos strīdus Puses risina vienojoties, ja vienošanās nav iespējama, strīdu izskata tiesā Latvijas Republikas normatīvajos aktos noteiktajā kārtībā.
	5. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Pusēm ir pienākums, piemērot Līgumu spēkā esošo normatīvo aktu prasībām.
	6. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tā nekavējoties paziņo par to otrai Pusei.
	7. Līgums parakstīts 4 (četros) eksemplāros, katrs uz 5 (piecām) lapām, no kuriem 3 (trīs) eksemplāri tiek nodoti Pasūtītājam, viens – Piegādājam. Visiem līguma eksemplāriem ir vienāds juridiskais spēks. Līgumam ir pievienoti 3 (trīs) pielikumi, kas ir neatņemamas tā sastāvdaļas.
2. **LĪGUMA PIELIKUMI**
	1. 1.pielikums – Tehniskās specifikācijas;
	2. 2.pielikums – Finanšu piedāvājums;
	3. 3.pielikums – Piegādes un darbu izpildes kalendārais un naudas

plūsmas grafiks.

1. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:** | **PIEGĀDĀTĀJS:** |
| **Gulbenes novada pašvaldība** |  |
| Reģ. Nr. 90009116327 | Reģ. Nr.  |
| Adrese: Ābeļu iela 2, Gulbene, Gulbenes novads, LV-4401 | Adrese:  |
| Banka: AS SEB banka | Banka:  |
| Kods UNLALV2X | Kods  |
| Konta Nr.: LV03UNLA0050014339919 | Konta Nr.:  |
| izpilddirektore\_\_\_\_\_\_\_\_\_\_\_\_\_\_\_\_\_\_\_ G.Švika2018.gada \_\_\_.\_\_\_\_\_\_\_\_\_\_\_\_ | *<<amats>>*\_\_\_\_\_\_\_\_\_\_\_\_\_\_\_\_\_\_\_ *<<v.uzvārds>>*2018.gada \_\_\_.\_\_\_\_\_\_\_\_\_\_\_\_ |